Es pretén lluitar contra l'estigma en salut mental, per afavorir la inclusió social, la cerca d'ajuda i la millora el benestar de les persones amb problemes de salut mental i facilitar el procés de recuperació, rehabilitació i reinserció social de persones afectades per un trastorn mental.
Es fa una activitat dividida en dos grans blocs: el primer sobre percepcions i creences sobre la salut mental, i el segon amb una xerrada i reflexions sobre conceptes bàsics.
A Espanya hi ha unes 60.000 persones recluses a centres penitenciaris, i el 25% té algun problema de salut mental.
Del total de la població reclusa, s'estima que entre un 7-8% pateix problemes mentals de caràcter greu i, entorn el 35-45% pateixen quadres depressius i/o tenen alguna relació amb el consum de tòxics.
D'altra banda, i segons la Federació Salut Mental Catalunya, prop del 26% de la població penitenciària a Catalunya té un diagnòstic o un problema de salut mental, que en alguns casos es suma a addiccions a substàncies (patologia dual).
Tota la població de persones en situació de privació de llibertat a centres penitenciaris.
Els objectius d'aquesta activitat són:
Es tracta d'una activitat participativa, amb grups de 20 a 30 participants.
La durada òptima és de 90 a 120 minuts, i es divideix en 2 grans blocs:
En el primer es convida als/les participants a omplir un mural amb post-it on les persones responguin: Què és per mi la salut mental?
Les professionals ofereixen suport per comentar el que creguin adient, tot i que en aquesta part es tracta de fomentar que els/les participants s'expressin lliurement i les professionals es centrin en ajudar-los a reflexionar i qüestionar certes idees.
S'estableixen converses amb les professionals, tant individuals com en grups petits, en funció de cada persona.
La pregunta dóna peu a parlar sobre la salut mental i cada participant decideix aprofundir fins allà on desitgi, centrant-se en aspectes més generals o fent referència a la pròpia experiència.
Quan la persona té clar què vol respondre, ho escriu en un post-it i es penja al mural.
En el segon bloc, s'ofereix una xerrada en la que es convida als/les assistents a participar de manera activa, per reflexionar i debatre sobre 4 conceptes bàsics.
Amb el suport d'una presentació en PowerPoint i la visualització de vídeos, es treballen 4 conceptes per afavorir una salut mental en positiu:
En la xerrada, s'ofereix el servei comunitari Espai Situa't, en el marc del Projecte Activa't per la salut mental, una oficina d'informació, orientació i assessorament en salut mental per persones que assoliran properament la llibertat, i amb l'objectiu de facilitar el seu procés de reinserció.
També s'ofereix el servei per a les seves famílies.
Activitat subjecte a disponibilitat dels professionals.
Es podria passar una enquesta de satisfacció a les persones participants.
Activitat a càrrec d'una entitat amb molts anys d'experiència en salut mental.
Des de 2015, des de la Federació SMC, s'han engegat dos grups de suport emocional dins de centres penitenciaris: un al Centre Penitenciari de Ponent i un altre al Centre Penitenciari de Joves.
L'activitat es pot replicar a diferents centres.
L'apertura de les persones alhora de parlar de temes que sovint són tabús evidencia la importància d'oferir un espai on parlar de la seva pròpia salut mental i dels elements que poden afavorir o entorpir el seu propi procés de recuperació del benestar.
Està en marxa un projecte de dues sessions a Quatre Camins per recollir necessitats directament de persones amb problemes de salut mental a Centres Penitenciaris.
Salut mental / reestructuració cognitiva / educació emocional / desenvolupament del pensament / desenvolupament moral i de valors